Atte Mönkö

Adrian (Atte) Mönkö (7. joulukuuta 1882 Kalvola − 17. toukokuuta 1937 Kotka) oli suomalainen juristi ja Kotkan pormestari.

Atte Mönkön vanhemmat olivat maanviljelijä Kustaa Erland Mönkö ja Vilhelmiina Wilkman. Hän pääsi ylioppilaaksi 1905 Hämeenlinnan lyseosta, suoritti Helsingin yliopistossa oikeustutkinnon 1910 ja sai varatuomarin arvon 1913.
 
Mönkö toimi aluksi asianajajana Hämeenlinnassa ja Kotkassa. Hänestä tuli 1916 Kotkan kaupunginvaltuuston sihteeri ja samana vuonna Kotkan maistraatin oikeusneuvosmies. Kotkan pormestarina Mönkö oli vuodesta 1920 lähtien. Hän oli Suomen Asianajajaliiton jäsenenä vuodesta 1919.

Atte Mönkö oli naimisissa vuodesta 1916 Sigrid Forssellin kanssa.

Lähteet 

Suomalaiset juristit
Suomalaiset asianajajat
Kotkan kaupunginjohtajat
Vuonna 1882 syntyneet
Vuonna 1937 kuolleet